Strahwalde

**Strahwalde** er en bydel i byen Herrnhut i Landkreis Görlitz i den sørøstlige delen av Fristaten Sachsen. Inntil 1. januar 2010 var Strahwalde også en selvstendig kommune. Strahwalde ligger i slettelandet ved Oberlausitzer Bergland i den sentrale delen av Landkreis Görlitz, ca. 8 km sørøst for Löbau og 18 km nordvest for Zittau. Blant viktige stedsnavn er Friedensthal. Bundesstraße 178 og jernbanestrekningen Löbau&ndash;Zittau passerer gjennom bydelen.

## Historie

Stedet Strahwalde ble første gang nevnt i 1317 som *Strabenwal(d)t*, som betyr «skogholt» eller «sted med vill, tykk skog». Stedet ble omtalt av markgreve Woldemar von Brandenburg som regjerte over åtte landsbyer i tillegg til byen Löbau.

Andre navneformer opp gjennom tidene har vært *Strubinwalde* (1363), *Struwenwalde* (1375), *Strubenwalde* (1390), *Struenwald* (1399), *Strumwalde* (1419), *Strawenwalde* (1472), *Strabenwal(d)t* (1493), *Strawwalde* (1499), *Strauwallda* (1545), og *Strowalde* (1573).

I 1657 ble området delt i **øvre Strahwalde** (*Ober Strahwalde*, i 1875: *Oberstrahwalde*) og **nedre Strahwalde** (*Nieder Strahwalde*, i 1875: Niederstrahwalde).

I 1777 ble stedet en egen forvaltningsenhet under navnet *Nieder- und Oberstrahwalde*. I 1843 ble det underlagt Landgerichtsbezirk Löbau, deretter Gerichtsamt Herrnhut i 1856 og Amtshauptmannschaft Löbau i 1875.

I 1750 ble godset solgt og delt på nytt. Niederstrahwalde ble overtatt av en herr von Burgsdorff. Han ble etterfulgt i 1758 av Johann Ernst von Gersdorff, administrator av Joachimstein kloster og herre av Lautitz, som i 1769 testamenterte godset til grevinne Agnes Sophie Reuß (d. 1791). Hun ble etterfulgt av grev Heinrich XXVIII Reuss fra 1791 til 1797, og i 1797 av Friedrich Rudolf Freiherr von Wattewill. Hans familie hadde sørget for biskoper til den nærliggende brødremenigheten. Etter ytterligere eierskifter solgte Georg Wehle godset i 1907 til Hugo Schlegel, som bestilte gjenoppbyggingen av slottet. Han ble etterfulgt i 1914 av Konrad Herbert Leitsmann, og i 1925 av Felix Hoffmann. [ 2 ] 

Godset ble ekspropriert i 1945. Etter å ha blitt brukt som barnehjem og barnehage i årevis, har herregården vært privateid siden 2002. Den ble lagt ut til salg i 2019.

Den 1. juli 1950 ble Ober- og Niederstrahwalde gjenforent til kommunen Strahwalde i den tyske demokratiske republikk (DDR). Landsbyen Friedensthal, som var beliggende i området rundt den sørlige delen av Strahwalde, ble innlemmet i bykommunen.

Under kretsreformen den 23. juli 1952 ble den en del av Kreis Löbau. Etter Tysklands gjenforening den 3. oktober 1990 fortsatte kommunen å eksistere innenfor Landkreis Löbau. Den 1. august 1994 ble den en del av Landkreis Löbau-Zittau og 1. august 2008 en del av Landkreis Görlitz.

Kommunen fikk etterhvert økonomiske problemer, og den 1. januar 2009 hadde den en gjeld på € 1&nbsp;568&nbsp;284. Dette tvang frem en kommunesammenslåing, og den 1. januar 2010 ble kommunen innlemmet i bykommunen Herrnhut.

### Befolkningsutvikling

## Kultur og severdigheter
Hvert år siden 1991 har det vært arrangert veteranbiltreff i Strahwalde. Blant severdighetene er slottet Niederstrahwalde.

## Kjente personer
* Friedrich Wilhelm von Kyaw ble født i Ober-Strawalde den 6. mai 1654, og døde den 19. januar 1733 som kommandant over Königstein festning
* NSDAP-politikeren Paul Unterstab (1896–1944), innvalgt i Sachsens landdag og i den nasjonalsosialistiske Riksdagen, arbeidet som lærer i Niederstrahwalde
* Maleren og regissøren Jürgen Böttcher tilbragte sin barndom og ungdom i Strahwalde, og ble kjent under pseudonymet *Strahwalde*

## Referanser


## Litteratur
* Institut für Länderkunde Leipzig – Abteilung deutsche Landeskunde (1986): Zwischen Löbau und Herrnhut. Aus der Reihe Werte der deutschen Heimat, Band 56. Verlag Hermann Böhlaus Nachfolger Weimar, ISBN 3-7400-0935-7

## Eksterne lenker
* 
* Kommunens hjemmeside 
* Hjmmeside for Strahwalde
* Hjemmeside for veteranbiltreff